Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 250/14/5505	Liptovský Mikuláš, 16.4.2015
EEČ : 2-39-113-2015

U Z N E S E N I E

Trestná vec:	obvinený XXXXX 
Prečin:	Marenie výkonu úradného rozhodnutia podľa § 348 odsek 1 písmeno e Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
	Dňa 17. 09. 2009 mu bola doručená výzva na nastúpenie  ústavného ochranného liečenia Okresného súdu XXXXX sp. zn. XXXXX zo dňa 10. 09. 2009 na základe ktorej mal dňa 24. 09. 2009 v dopoľudňajších hodinách nastúpiť na ochranné psychiatrické ústavné liečenie do Psychiatrickej liečebne XXXXX, ktoré mu bolo uložené uznesením Okresného súdu XXXXX, sp. zn. XXXXX zo dňa 20. 02. 2009, pričom na toto ústavné ochranné liečenie bez uvedenia dôvodu nenastúpil,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
	Poverený príslušník Obvodného oddelenia PZ  XXXXX uznesením XXXXX zo dňa 27. 11. 2009 vzniesol XXXXX  obvinenie za prečin marenia výkonu úradného rozhodnutia podľa § 348 ods. 1 písm. e/  Trestného zákona, ktorého sa mal dopustiť spôsobom popísaným vo výroku tohto uznesenia. 
	Obvinený XXXXX nebol v priebehu prípravného konania vypočutý.  Vina obvineného je v súčasnom štádiu vyšetrovania preukázaná zabezpečenými listinnými dokladmi, a to znaleckým posudkom znalcov z odboru zdravotníctva, odvetvia psychiatrie, výzvou na nastúpenie ústavného ochranného liečenia, návratkou doručenky tejto výzvy podpísanou obvineným dňa 17. 09. 2009, uznesením Okresného súdu XXXXX sp. zn. XXXXX zo dňa 20. 02. 2009, ktorým bolo obvinenému uložené ústavné ochranné protialkoholické liečenie.
	Súčasťou spisového materiálu je úmrtný list vystavený Matričným úradom obce XXXXX z 27. 03. 2015, z ktorého vyplýva, že obvinený XXXXX dňa 27. 03. 2015 zomrel.
	Podľa § 215 ods. 1 písm. d/ Trestného poriadku prokurátor zastaví trestné stíhanie ak je trestné stíhanie neprípustné podľa § 9. 
	Podľa § 9 ods. 1 písm. d/ Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
	Vykonaným dokazovaním bolo jednoznačne preukázané, že obvinený XXXXX nenastúpil bez uvedenia dôvodu na ústavné ochranné psychiatrické  liečenie.
	Listinným dôkazom, a to úmrtným listom vystaveným na meno XXXXX  je jednoznačne preukázané, že obvinený zomrel a z tohto dôvodu, preto už v začatom trestnom stíhaní nie je možné pokračovať, a toto musí byť zastavené. 
	Vzhľadom na vyššie uvedené som preto rozhodol tak, ako je to uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Marian Vagač
prokurátor